**CONTRACT DE PRESTĂRI SERVICII DE**

**Expertizare tehnică (care include și Studiu geotehnic) şi audit energetic pentru construcţia CORP A - PALAT ADMINISTRATIV (situată în Str. Domnească, Nr.56, Galați) aflată în administrarea Ministerului Afacerilor Interne prin Instituția Prefectului - Județul Galați**

**Nr. \_\_\_\_/\_\_.\_\_.2022**

**I.** Având în vedere rezultatului procedurii de „cumpărare directă”, publicată pe site-ul Instituției Prefectului - Județul Galați (**\_\_\_\_\_\_\_\_\_\_\_\_**) prin scrisoare de intenţie/invitație de participare nr. 5449/30.05.2022, cât și pe SEAP prin anunț de publicitate în nr. **ADV\_\_\_\_\_\_\_**, cu termen limită de depunere a ofertelor în data de **02.06.2022** ora **16.00** desfășurată conform prevederilor art. 43 alin 2 din Hotărârea nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, având ca obiect achiziția de „*Servicii de expertizare tehnică (care include și Studiu geotehnic) şi audit energetic pentru construcţia CORP A - PALAT ADMINISTRATIV (situată în Str. Domnească, Nr.56, Galați) aflată în administrarea Ministerului Afacerilor Interne prin Instituția Prefectului - Județul Galați*”, a intervenit prezentul contract, între următoarele părți:

**INSTITUȚIA PREFECTULUI – JUDETUL GALAȚI** – cu sediul în Galati strada Domnească nr. 56, Cod poştal 800008 telefon/fax 0236/312100/417218 cod unic de înregistare 3127450 cod IBAN RO63TREZ30623510120XXXXX Trezoreria Galati, reprezentatǎ prin Prefect Gabriel-Aurelian Panaitescu, în calitate de **achizitor**, pe de o parte,

    şi

**SC** **...................................................** cu sediul în loc. ……………………… , str………………………………nr……, tel. …………………………………………., fax. -, nr. înmatriculare Reg. Comertului …………………………………., cod fiscal …………………………….. nr. cont Trezorerie ………………………………………………………. deschis la Trezoreria ………………….., reprezentată de Dl……………………………………….., având funcţia de director / administrator, în calitate de **prestator.**

**II. Definiţii**

2.1. - În prezentul contract următorii termeni vor fi interpretaţi astfel:

1. **contract** - prezentul contract şi toate anexele sale;
2. **achizitor şi prestator** - părţile contractante, aşa cum sunt acestea numite în prezentul contract;
3. **preţul contractului** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. **servicii** - activităţile a căror prestare face obiectul contractului;
5. **forţa majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
6. **zi** - zi calendaristică; an - 365 de zile;
7. **durata contractului -** reprezintă perioada de timp în interiorul căreia ambele părţi contractante (achizitor şi prestator) îşi îndeplinesc toate obligaţiile reciproce asumate prin contract.

**III. Interpretare**

3.1. - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2. - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

**Clauze obligatorii :**

**VI. Obiectul principal al contractului**

4.1. - Prestatorul se obligă să presteze “Servicii de expertizare tehnică (care include și Studiu geotehnic) şi audit energetic pentru construcţia CORP A - PALAT ADMINISTRATIV (situată în Str. Domnească, Nr.56, Galați) aflată în administrarea Ministerului Afacerilor Interne prin Instituția Prefectului - Județul Galați”, în conformitate cu prevederile legale și cu condițiile și cerințele din Caietul de sarcini și Invitația de participare, în 30 de zile lucrătoare de la semnarea prezentului contract, data limită fiind \_\_.\_\_.2022.

Beneficiarul va pune la dispoziția prestatorului - în cadrul programului de lucru normal – informațiile disponibile și accesul în imobil.

4.2. - Achizitorul se obligă să plătească preţul convenit în prezentul contract pentru serviciile prestate.

**V. Preţul contractului**

5.1. Prețul convenit pentru prestarea integrală și corespunzătoare a serviciilor ce fac obiectul prezentului contract, plătibil Prestatorului de către Achizitor este de *\_\_\_\_\_\_\_\_\_ lei*, la care se adaugă cota legală de TVA în sumă de *\_\_\_\_\_\_\_\_\_ lei,* rezultând un preț total de *\_\_\_\_\_\_\_\_\_ lei,* plătibil în termen de 30 de zile calendaristice de la recepționarea studiilor rezultate în urma prestării serviciilor, în condițiile recepției interne și a deschiderilor de credite din partea M.A.I..

5.2 Prețul stipulat la pct. 5.1 rămâne ferm și neajustabil pe toată perioada derulării contractului.

**VI. Durata contractului**

6.1. - Prezentul contract intră în vigoare la data semnării lui de către ambele părți și este valabil până la data de \_\_.\_\_.2022.

6.2. - Prezentul contract încetează să producă efecte la data executării lui în integralitate, respectiv data de \_\_.\_\_.2022.

6.3. – Termenul de executie al serviciilor este de maximum 30 de zile lucrătoare, termen care poate fi prelungit cu acordul părtilor, dacă intervin chestiuni obiective.

**VII. Executarea contractului**

7.1. Executarea contractului începe la data semnării de către ambele părți și se va termina la data de \_\_.\_\_.2022.

**VIII. Documentele contractului**

8.1. - Documentele contractului sunt:

- Caietul de sarcini nr. 3342/31.03.2022 și Invitația de participare 5449/30.05.2022

- Oferta financiară și tehnica însoțite de documentele de calificare, concretizată în oferta depusă cu nr. \_\_\_\_/\_\_.\_\_.2022

**IX. Caracterul confidenţial al contractului**

9.1. (1) O parte contractantă nu are dreptul, fără acordul scris al celeilalte părţi:

* de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;
* de a utiliza informaţiile şi documentele, obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale.

(2) Dezvăluirea oricărei informaţii faţă de persoanele implicate în îndeplinirea contractului se va face confidenţial şi se va extinde numai asupra acelor informaţii necesare îndeplinirii contractului.

9.2. O parte contractantă va fi exonerată de răspunderea pentru dezvăluirea de informaţii referitoare la contract dacă:

* informaţia era cunoscută părţii contractante înainte ca ea să fi fost primită de la cealaltă parte contractantă; sau
* informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire; sau
* partea contractantă a fost obligată în mod legal să dezvăluie informaţia.

X. **Obligaţiile principale ale prestatorului**

10.1 Prestatorul se obligă să presteze serviciile la standardele, normativele și legislația în vigoare și să respecte toate cerințele din Caietul de sarcini nr. 3342/31.03.2022 și Invitația de participare 5449/30.05.2022.

10.2 Prestatorul se obligă să presteze și să finalizeze serviciile care fac obiectul prezentului contract în perioada contractuală asumată.

10.3. Prestatorul se obligă să despăgubească Achizitorul împotriva oricăror prejudicii cauzate pe cale de:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile achiziţionate; şi

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea temei de proiectare întocmită de achizitor.

10.4. Prestatorul va solicita toate documentele și informațiile necesare întocmirii documentațiilor aferente implementării proiectului astfel încât să fie respectat termenul de întocmire și depunere a acestora.

10.5 În cazul în care, din culpa sa, Prestatorul se află în imposibilitatea prestării serviciilor, acesta are obligația de a înștiința în scris de îndată Achizitorul. În cazul în care Prestatorul nu aduce la cunoștința Achizitorului situația/evenimentul care a generat această situație, prestatorul se obligă la plata contravalorii prejudiciului cauzat.

10.6 (1) Prestatorul se obligă să ia toate măsurile necesare pentru a preveni sau pune capăt oricărei situații care ar genera un conflict de interese ce poate compromite executarea obiectivă și imparțială a prezentului contract

(2) În cazul unui astfel de conflict de interese apărut în timpul executării prezentului contract, prestatorul va notifica în scris achizitorul în termen de 5 zile de la apariția acestuia și va lua imediat toate măsurile necesare pentru a-l preveni și soluționa.

10.7 Prestatorul este pe deplin responsabil pentru serviciile prestate, pe toată perioada de derulare a contractului.

10.8 Prestatorul are obligația de a presta, în condițiile legislației române, serviciile prevăzute în prezentul contract, cu profesionalismul și promtitudinea cuvenită angajamentului asumat, în conformitate cu cerințele autorităților competente în domeniu, fără erori sau omisiuni care să genereze costuri suplimentare care nu au caracter de imprevizibilitate și care pot leza obligațiile financiare ale Achizitorului.

10.9 Prestatorul este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.

10.10 Prestatorul garantează că serviciile prestate în baza prezentului contract corespund reglementărlor tehnice în vigoare și nu vor fi afectate de vicii care ar diminua sau ar anula valoarea ori posibilitatea de utilizare, conform condițiilor normale de folosire sau celor specificate în contract

**XI. Obligaţiile principale ale achizitorului**

11.1. - Achizitorul se obligă să recepţioneze, potrivit clauzei 14, serviciile prestate în termenul convenit.

11.2. Achizitorul se obligă să plătească preţul serviciilor către prestator în termen de 30 de zile de la primirea facturii, cu condiția recepției interne a rapoartelor și a deschiderilor de credite din partea M.A.I..

**XII. Sancţiuni pentru neîndeplinirea culpabilă a obligaţiilor**

12.1. În cazul în care, din vina sa exclusivă, Prestatorul nu-şi îndeplineşte obligaţiile asumate prin contract, atunci Achizitorul are dreptul de a deduce din preţul contractului, ca penalităţi, o sumă echivalentă cu 0,1 % din preţul total fără TVA al contractului, pentru fiecare zi de întârziere faţă de termenul contractual de predare a documentaţiilor, până la îndeplinirea efectivă a obligaţiilor. Valorea penalităților nu poate depași cuantumul asupra cărora se calculează.

12.2. În cazul în care Achizitorul nu onorează factura în termenul specificat la art. 5.3 din contract, prestatorul poate solicita, ca penalităţi, o sumă echivalentă cu 0,1% din valoarea neonorată fără TVA a facturii, pentru fiecare zi de întârziere.

12.3. Nerespectarea obligaţiilor asumate prin prezentul contract de către una dintre părţi, în mod culpabil și repetat, dă dreptul părţii lezate de a considera contractul reziliat de drept şi de a pretinde plata de daune-interese.

12.4. Achizitorul are dreptul de a denunţa oricând contractul, printr-o notificare scrisă adresată Prestatorului, fără nicio compensaţie, dacă împotriva acestuia a fost deschisă procedura falimentului, cu condiţia ca această denunţare să nu prejudicieze sau să afecteze dreptul la acţiune sau despăgubire pentru achizitor. În acest caz, Prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

12.5. Contractul poate înceta şi prin acordul părţilor contractante, fără despăgubiri.

**XIII. Alte responsabilităţi ale prestatorului**

13.1. - (1) Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să asigure toate resursele, cerute de şi pentru realizarea contractului, în măsura în care necesitatea asigurării acestora este prevăzută în prevederile legale incidente sau contract sau se poate deduce în mod rezonabil din contract.

13.2. – Prestatorul se obliga sa îndeplinească alte cerințe legale ulterioare (ex. informatii pt intocmirea DALI, informatii legate de rapoartele întocmite de el).

13.3. - Prestatorul este pe deplin responsabil pentru realitatea constatărilor și a solutiilor oferite. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**XIV. Alte responsabilităţi ale achizitorului**

14.1. - Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare îndeplinirii contractului.

**XV. Recepţie şi verificări**

15.1. Prestatorul va întocmi documentația în termenul prevăzut la pct. 6.2, care va fi predată Achizitorului în baza unui proces verbal de predare-primire încheiat între părțile contractante.

15.2 Predarea documentației care face obiectul prezentului contract se va face după cum urmează:

* + 3 (trei) exemplare originale – Documentaţiile vor fi îndosariate în bibliorafturi, vor fi scrise cu acelaşi font, îngrijit, iar planşele vor fi prevăzute cu sistem anti rupere/întărite în zona de îndosariere sau vor fi introduse în plastic transparent.
  + Toate paginile vor fi numerotate, ştampilate şi semnate în original, conform competenţelor şi potrivit prevederilor legale în vigoare. În caz de neprezentare a cerinţelor de mai sus Achizitorul îşi rezervă dreptul de a respinge documentaţia.
* 1 exemplar din documentaţieva fi predat Achizitorului în format electronic pe suporturi de memorie externă (CD, DVD, memory - stick).
* Exemplarele în format electronic vor cuprinde întreaga documentaţie, atât în format editabil, în formatdocx (word), xlsx (excel), dwg (desene), cât și scanat, în format pdf, cu ştampile şi semnături.

15.3 (1) Achizitorul are obligaţia de a analiza documentația pusă la dispoziţie de prestator în termen de maxim 3 zile lucrătoare de la data predării ei, pentru a stabili conformitatea acesteia cu solicitările.

(2) În situația în care, Achizitorul are obiecţiuni acestea se vor comunica în scris prestatorului, care are obligaţia de a le remedia în regim de urgenţă astfel încât să nu afecteze operațiunile ulterioare ale achizitorului.

15.4 (1) În perioada recepţiei documentațiilor, precum și ulterior obligaţiilor acestuia conform prevederilor legale specifice, Prestatorul/ are obligația de a răspunde la clarificări, de a efectua completări, modificări, actualizări, revizuiri, adaptări, în prețul contractat, de a elabora şi depune toate documentele solicitate de către beneficiar, de a acorda consilierea necesară finalizării documentelor contractate.

(2) În cazul în care documentația a fost recepționată de către beneficiar și se constată ulterior că sunt omisiuni/neconcordanțe/necorelerări sau elemente ale documentaţiei sunt necorespunzătoare, acestea vor fi corectate/revizuite/completate/modificate/actualizate de către prestator, pe cheltuiala sa.

**XVI. Începere, finalizare, întârzieri, sistare**

16.1. Prestatorul are obligaţia de a îndeplini contractul de servicii până la termenul prevăzut în contract.

16.2. Dacă pe parcursul îndeplinirii contractului Prestatorul nu respectă termenul de predare a documentaţiilor elaborate din motive neimputabile lui, acesta are obligaţia de a justifica întârzierea, în timp util, Achizitorului. Modificarea termenului de predare convenit prin contract se poate face cu acordul părţilor, numai prin act adiţional.

16.3. - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

**XVII. Subcontractanți**

17.1. Prestatorul are obligația, în cazul în care subcontractează o parte/părți din contract, de a încheia contracte cu subcontractanții desemnați, în aceleași condiții în care el a semnat contractul cu achizitorul.

17.2. Prestatorul este pe deplin răspunzător față de achizitor de modul în care îndeplinește contractul.

17.3. Subcontractantul este pe deplin răspunzător față de prestator de modul în care își îndeplinește partea sa din contract.

17.4. Prestatorulare dreptul de a pretinde daune-interese subcontractanților dacă aceștia nu își îndeplinesc partea lor din contract.

17.4 Prestatorul poate schimba oricare subcontractant numai dacă acesta nu și-a îndeplinit partea sa din contract. Schimbarea subcontractantului nu va schimba prețul prezentului contract.

**XVIII. Modificarea, suspendarea şi încetarea contractului**

18.1. Modificarea contractului poate fi făcută numai prin acordul de voinţă al părţilor, prin act adiţional la prezentul contract.

18.2. Suspendarea contractului se poate dispune de comun acord pe o durată limitată. Suspendarea se consemnează în scris, înainte de data stabilită pentru suspendare.

18.3. Nerespectarea obligaţiilor asumate prin prezentul contract de către una dintre părţi dă dreptul părţii lezate de a cere rezilierea contractului de servicii şi de a pretinde plata de daune-interese.

18.4. În cazul în care una dintre părţile contractante nu îşi respectă obligaţiile asumate prin contract, partea lezată îi pune în vedere să depună toate diligenţele pentru executarea corespunzătoare a clauzelor contractuale.

18.5. Dacă partea în culpă, în termen de 5 zile de la primirea notificării, nu se conformează, partea lezată are dreptul de a denunţa unilateral contractul, reziliindu-l.

18.6. Rezilierea prezentului contract nu va avea niciun efect asupra obligațiilor deja scadente între părțile contractante.

**XIX. Amendamente**

19.1. - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**XX.** **Cesiunea**

20.1. Este permisă doar cesiunea creanţelor (drepturilor) născute din contract, numai cu acordul prealabil scris al Achizitorului, cesiune care însă nu afectează obligaţiile născute din contract şi care vor rămâne în sarcina părţilor contractante, aşa cum au fost stipulate şi asumate iniţial.

**XXI. Forţa majoră**

21.1. - Forţa majoră este constatată de o autoritate competentă.

21.2. - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

21.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

21.4. - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

21.5. - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

**XXII. Soluţionarea litigiilor**

22.1. - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

22.2. - Dacă după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

**XXIII. Limba care guvernează contractul**

23.1. - Limba care guvernează contractul este limba română.

**XXIV. Comunicări**

24.1. - (1) Orice comunicare dintre părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

24.2. - Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

**XXV. Legea aplicabilă contractului**

25.1. - Contractul va fi interpretat conform legilor din România.

Părţile au înţeles să încheie astăzi, \_\_.\_\_.2022, prezentul contract în două exemplare, câte unul pentru fiecare parte.

|  |  |
| --- | --- |
| **Institutia Prefectului Judetul Galati,** | **Prestator,** |
| **Prefect,** | **Administrator,** |
| Gabriel-Aurelian Panaitescu | \_\_\_\_\_\_\_\_\_ |
|  |  |
| **Control financiar preventiv,**  Florentina Munteanu |  |
|  |  |
|  |  |
|  |  |
| **Serviciul juridic,** |  |
|  |  |
| Întocmit, |  |
| Consilier achiziții publice, |  |
| Bogdan-Valentin Buzescu |  |
|  |  |